૧ જાન્યુ., ર૦૧૭ બાદ ૧૮ વર્ષની થનાર વ્યક્તિને ર૦૧૭ની ચૂંટણીમાં મતાધિકાર મળશે નહીં, કારણ કે ચૂંટણીપંચ દ્વારા નવા મતદાર બનવા માટે ૧ જાન્યુઆરી, ર૦૧૭ કટ ઓફ ડેટ નિશ્ચિત કરાઇ છે. રાજ્યની નવી મતદારયાદી પ જાન્યુઆરી, ર૦૧૭ના રોજ ફાઇનલ કરવામાં આવશે. આ માસે યોજાયેલી ઝુંબેશમાં અમદાવાદમાં ૧.પ૦ લાખથી વધુ નવા મતદાતા ઉમેરાવાનો અંદાજ છે. જ્યારે જાન્યુઆરી-ર૦૧૭ની ફાઇનલ યાદી સુધીમાં અમદાવાદમાં ૩ લાખથી વધુ નવા મતદાતા ઉમેરાય તેવી શક્યતા છે. મતદારયાદીમાં સુધારા-વધારા બાદ અમદાવાદમાંથી રપ હજારથી વધુ નામ કમી થશે. હાલમાં ગુજરાતમાં ૪ કરોડથી વધુ મતદાર છે, જેમાં પ૧ ટકા ૩૯ વર્ષથી નીચેની વયના, રપ.પ ટકા ૧૮ થી ર૯ના વયજૂથના છે, જેમાં ૧ર લાખથી વધુ નવા મતદાતા ઉમેરાશે અને ર લાખથી વધુ મતદાતા ઘટશે. સતત ચાલતી કામગીરીના કારણે ચોક્કસ આંક જાન્યુઆરીની ફાઇનલ મતદારયાદીમાં જાહેર થશે.